open-index/open-wikipedia-markdown huggingface dataset:
NGC 3077

Ο **[[Νέος Γενικός Κατάλογος|NGC]] 3077** είναι μικρός γαλαξίας με ακανόνιστο σχήμα, που προέκυψε από τη διατάραξη ενός ελλειπτικού γαλαξία. Αποτελεί μέλος της Ομάδας του M81 και βρίσκεται στον βόρειο αστερισμό Μεγάλη Άρκτο.

## Χαρακτηριστικά
Παρά το ότι μοιάζει αρκετά με ελλειπτικό γαλαξία, ο NGC 3077 είναι ιδιόμορφος για δύο λόγους. Πρώτον, έχει θυσανωτές άκρες και διάσπαρτα νέφη σκόνης, που αποτελούν πιθανώς αποτέλεσμα βαρυτικών αλληλεπιδράσεων με τους μεγαλύτερους γειτονικούς του γαλαξίες, στην περίπτωση αυτή του γαλαξία M82 και του γαλαξία M82. Δεύτερον, έχει έναν πολύ φωτεινό «ενεργό» πυρήνα, κάτι που προκάλεσε την ένταξή του από τον Καρλ Σίφερτ το 1943 στον κατάλογό του γαλαξιών, που είναι γνωστοί σήμερα ως γαλαξίες Σίφερτ. Ωστόσο, ο NGC 3077, παρά το ότι το φάσμα του περιέχει γραμμές εκπομπής, δεν ταξινομείται πλέον σήμερα ως γαλαξίας Σίφερτ.

Ο NGC 3077 ανακαλύφθηκε από τον Ουίλιαμ Χέρσελ στις 8 Νοεμβρίου 1801. Ο Χέρσελ σχολίασε ότι στη βορειοανατολική πλευρά του υπάρχει μια αμυδρή ακτινωτή γραμμή, «που διασπά τη στρογγυλότητα». Ο Ναύαρχος Σμάυθ τον περιέγραψε ως «...ένα στρογγυλό νεφέλωμα της τάξεως των λαμπρών. Είναι χρώματος καθαρού λευκού και λάμπει πολύ περισσότερο στο κέντρο ... ανάμεσα σε αυτούς [τους αστέρες] ο ουρανός είναι έντονα μαύρος και αναδεικνύει το νεφέλωμα σαν να αιωρείται σε έναν απεριόριστο χώρο, σε ασύλληπτη απόσταση».

## Μετρήσεις της αποστάσεως
Τουλάχιστον δύο διαφορετικές μέθοδοι έχουν εφαρμοσθεί για να μετρηθεί η απόσταση του NGC 3077 από τη Γη. Η μέθοδος των διακυμάνσεων της επιφανειακής λαμπρότητας (SBF) εκτιμά τις αποστάσεις σπειροειδών γαλαξιών με βάση το πόσο κοκκώδης είναι η εμφάνιση του κεντρικού εξογκώματός τους. Η απόσταση του NGC 3077 με χρήση αυτής της μεθόδου υπολογίσθηκε σε 13,2 ± 0,8 εκατομμύρια έτη φωτός (4,0 ± 0,2 Mpc). Αλλά ο NGC 3077 είναι αρκετά κοντά ώστε να μπορεί να εφαρμοσθεί και η μέθοδος του άκρου του κλάδου των ερυθρών γιγάντων (TRGB) για να εκτιμηθεί η απόστασή του. Η ευρεθείσα απόσταση του NGC 3077 από τη Γη με χρήση αυτής της μεθόδου είναι 12,5 ± 1,2 εκατομμύρια έτη φωτός (3,82 ± 0,38 Mpc). Με τον μέσο όρο τους, αυτές οι εκτιμήσεις δίνουν μια μέση εκτίμηση για την απόσταση 12,8 ± 0,7 εκατομμύρια έτη φωτός (3,9 ± 0,3 Mpc).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
3077
5398
3077
Κατηγορία:Μεγάλη Άρκτος
Γουότερφορντ

Το **Γουότερφορντ** (, ) είναι η πέμπτη μεγαλύτερη σε πληθυσμό πόλη της Δημοκρατίας της Ιρλανδίας, με 53.504 κατοίκους στην απογραφή του 2016 και 82.963 κατοίκους στην ευρύτερη μητροπολιτική της περιοχή.

Βρίσκεται στα νοτιοανατολικά της χώρας, στην επαρχία Μάνστερ, και αποτελεί την έδρα ομώνυμης κομητείας. Επιπλέον είναι η αρχαιότερη πόλη ολόκληρης της χώρας, ξεκινώντας ως οικισμός επιδρομέων Βίκινγκ.

Η πόλη είναι κτισμένη στο φυσικό λιμάνι Γουότερφορντ Χάρμπορ, που σχηματίζεται από τις εκβολές τριών ποταμών, των επιλεγόμενων «Τριών αδελφών» (Σουρ, Νορ και Μπάροου). Είναι γνωστή επίσης από την παράδοση της υαλουργικής βιομηχανίας της, που σήμερα αντιπροσωπεύεται από την εταιρεία «Waterford Crystal». Γυαλί ή κρύσταλλο παραγόταν στην πόλη από το 1783.

## Δείτε επίσης
* Τεχνολογικό Ινστιτούτο Γουότερφορντ
* Γουότερφορντ Γιουνάιτεντ

## Παραπομπές


## Εξωτερικοί σύνδεσμοι
* Ιστότοπος του Δήμου
* Η πόλη στα *[[Βικιταξίδια]]*

Κατηγορία:Πόλεις της Ιρλανδίας
Κατηγορία:Λιμένες της Ευρώπης
Ζωρζ Ραγιέ

Ο **Ζωρζ-Αντουάν-Πον Ραγιέ** (*Georges-Antoine-Pons Rayet*, 12 Δεκεμβρίου 1839 &ndash; 14 Ιουνίου 1906) ήταν Γάλλος αστρονόμος.

Γεννήθηκε στο Μπορντώ της Γαλλίας. Ξεκίνησε να εργάζεται στο Αστεροσκοπείο των Παρισίων το 1863. Εκτός από την αστρονομία, ασχολήθηκε και με τη μετεωρολογία, αλλά ειδικεύθηκε στο τότε νέο πεδίο της φασματοσκοπίας.

Ο Ραγιέ ίδρυσε το Αστεροσκοπείο του Μπορντώ και διετέλεσε διευθυντής του επί 25 και πλέον έτη, μέχρι τον θάνατό του. Το 1867 ανεκάλυψε, από κοινού με τον Σαρλ Βολφ, τον τύπο αστέρων που φέρει το όνομά τους (αστέρες Βολφ-Ραγιέ, συμβολίζονται με WR). Το 1891 ο Ραγιέ τιμήθηκε με το Μετάλλιο Ζανσέν (Janssen) από τη γαλλική Ακαδημία Επιστημών.

## Πηγές - εξωτερικοί σύνδεσμοι
### Νεκρολογίες
* AN '''172''' (1906) 111//112 (στη γαλλική)
* ApJ '''25''' (1906) 53

## Παραπομπές


Κατηγορία:Γάλλοι αστρονόμοι
Κατηγορία:Απόφοιτοι της École Normale Supérieure
Παραλία Ζαράκων Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.226228,
          38.315425
        ]
      }
    }
  ]
}

Η **Παραλία Ζαράκων** είναι παραθαλάσσιος οικισμός και παραλία του Δήμου Κύμης - Αλιβερίου στην κεντρική Εύβοια και την Περιφερειακή Ενότητα Εύβοιας.

## Γεωγραφικά-διοικητικά στοιχεία
Η Παραλία Ζαράκων ή **Φρινιακό** για τους ντόπιους, βρίσκεται στα όρια με την νότια Εύβοια και στα παράλια του Αιγαίου Πελάγους σε υψόμετρο 5 μέτρα. Απέχει περίπου 5 χλμ. ΒΑ. από τους Ζάρακες, 27 χλμ. ΝΑ. από το Αλιβέρι (έδρα του δήμου) και 74 χλμ. Α.-ΝΑ. από την Χαλκίδα. Ο οικισμός αναπτύσσεται εκατέρωθεν του μικρού χειμάρρου Κάνδαλου, που είναι γνωστός και με την ονομασία Φουρνάκι, ενώ ένα μέρος της παραλίας είναι αμμώδες και προσφέρεται για κολύμπι ενώ το  υπόλοιπο είναι άγριο και γεμάτο σπηλιές. Στην περιοχή υπάρχουν ενοικιαζόμενα δωμάτια και λίγα κέντρα εστίασης.

Αναφέρεται επίσημα, ως ξεχωριστός οικισμός για πρώτη φορά το 1981 να απογράφεται στην τότε κοινότητα Ζαράκων. Σύμφωνα με το πρόγραμμα ''Καλλικράτης'' μαζί με τους Ζάρακες αποτελούν την τοπική κοινότητα Ζαράκων που υπάγεται στη δημοτική ενότητα Διστύων του Δήμου Κύμης - Αλιβερίου και σύμφωνα με την απογραφή του 2011 έχει μόνιμο πληθυσμό 63 κατοίκους.

## Εξωτερικοί σύνδεσμοι
* Παραλία Ζάρακες - Εύβοια στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Βούσκο

Ο **Βούσκο** (σερβοκροατικά κυριλλικά: Вучко) ήταν η μασκότ των Χειμερινών Ολυμπιακών Αγώνων του 1984 που διεξήχθησαν στο Σαράγεβο της Γιουγκοσλαβίας. Δημιουργήθηκε από τον Σλοβένο ζωγράφο Τζόζε Τρόμπεκ.

Η μασκότ είναι ένας λύκος, ένα ζώο που συνήθως συναντάται στα δάση των Δειναρικών Άλπεων. Ο λύκος είναι μια εξέχουσα προσωπικότητα στους γιουγκοσλαβικούς μύθους: ενσαρκώνει το θάρρος και τη δύναμη και συμβολίζει τον χειμώνα. Ο Βούσκο φορούσε ένα κόκκινο κασκόλ γύρω από τον λαιμό και είχε ένα ζευγάρι κόκκινα σκι στους ώμους. 

Η επιλογή της μασκότ προέκυψε από διαγωνισμό ανάμεσα σε 836 συμμετοχές. Μετά την αρχική επιλογή, έξι προτάσεις πέρασαν στην τελική φάση. Μαζί με τον Βούσκο ήταν επίσης μία χιονόμπαλα, μία κατσίκα, μία νυφίτσα, ένα αρνί και ένας σκαντζόχοιρος. Στη συνέχεια, αναγνώστες διαφόρων εφημερίδων και περιοδικών ψήφισαν την μασκότ της αρεσκείας τους και ο Βούσκο αναδείχθηκε νικητής. 

Η μασκότ χρησιμοποιήθηκε σε πολλές διαφημίσεις, παιχνίδια και αναμνηστικά των Αγώνων, ενώ ήταν και ο κεντρικός ήρωας ενός έργου κινουμένων σχεδίων που δημιουργήθηκε από τον Νεντέλικο Ντράγκιτς και δημοσιεύτηκε σε αρκετές γιουγκοσλαβικές εφημερίδες. Σύμφωνα με τη Διεθνή Ολυμπιακή Επιτροπή, μέσα από τις διαφορετικές εκφράσεις του προσώπου του, ο Βούσκο έδωσε στον λύκο μία περισσότερο φιλική εμφάνιση και βοήθησε μάλιστα στο να αλλάξει η συνήθως άγρια εικόνα του ζώου προς την κοινή γνώμη της περιοχής.

## Παραπομπές


## Εξωτερικοί σύνδεσμοι
* 
* 

Κατηγορία:Χειμερινοί Ολυμπιακοί Αγώνες 1984
Κατηγορία:Μασκότ Xειμερινών Ολυμπιακών Αγώνων
Σους (μασκότ)

Ο **Σους** (γερμανικά: Schuss) ήταν η ανεπίσημη μασκότ των Χειμερινών Ολυμπιακών Αγώνων του 1968 που διεξήχθησαν στη Γκρενόμπλ της Γαλλίας. Ήταν ένας χαρακτήρας κινουμένων σχεδίων που φορούσε πέδιλα του σκι, βαμμένος στα χρώματα της Γαλλίας: μπλε, κόκκινο και άσπρο.

Ο Σους εμφανιζόταν σε κονκάρδες, παιχνίδια και αναμνηστικά των Αγώνων. Μαζί με το κόκκινο τζάγκουαρ των Θερινών Ολυμπιακών Αγώνων της ίδιας χρονιάς, αποτελούν τις πρώτες μασκότ που έκαναν την εμφάνισή τους σε διοργανώσεις Ολυμπιακών Αγώνων. Ακολούθησε η πρώτη επίσημη μασκότ, ο Βάλντι, στους Θερινούς Αγώνες του 1972 και έκτοτε η εμφάνισή τους σε Ολυμπιάδες έγινε θεσμός. Όλες οι επόμενες διοργανώσεις (με μοναδική εξαίρεση τους Χειμερινούς Αγώνες του 1972) έως και σήμερα καθιέρωσαν τις μασκότ ως σύμβολα, που ενσωματώνουν και διαδίδουν τις αξίες και τις ιδέες που επιθυμεί η εκάστοτε διοργανώτρια χώρα.

## Παραπομπές


## Εξωτερικοί σύνδεσμοι
*HickokSports-Olympic Mascots
*Olympic Mascots
*
*

Κατηγορία:Χειμερινοί Ολυμπιακοί Αγώνες 1968
Κατηγορία:Μασκότ Xειμερινών Ολυμπιακών Αγώνων
Ρόνι

Ο **Ρόνι** ήταν η μασκότ των Χειμερινών Ολυμπιακών Αγώνων του 1980 που διεξήχθησαν στο Λέικ Πλάσιντ των Ηνωμένων Πολιτειών τον Φεβρουάριο του 1980. Δημιουργήθηκε από τον Ντον Μος.

Η μασκότ είναι ένα ρακούν, ένα οικείο ζώο της ορεινής περιοχής όπου βρίσκεται το Λέικ Πλάσιντ. Το όνομα Ρόνι, που σημαίνει «ρακούν» στην τοπική γλώσσα των αυτόχθονων κατοίκων της ευρύτερης περιοχής της πολιτείας της Νέας Υόρκης, επιλέχθηκε από παιδιά του Λέικ Πλάσιντ.

Μέρος του προσώπου του καθώς και η ασπρόμαυρη μάσκα γύρω από τα μάτια του είναι μία αναφορά στα γυαλιά ηλίου και το καπέλο που φορούν οι συμμετέχοντες στους Χειμερινούς Ολυμπιακούς Αγώνες. Έχουν κυκλοφορήσει διάφορες εκδόσεις με τον Ρόνι να προπονείται σε αθλήματα των Αγώνων, ενώ τα πέντε χρώματα των Ολυμπιακών κύκλων βρίσκονται σε ορισμένες από αυτές.

## Παραπομπές


## Εξωτερικοί σύνδεσμοι
*
*

Κατηγορία:Χειμερινοί Ολυμπιακοί Αγώνες 1980
Κατηγορία:Μασκότ Xειμερινών Ολυμπιακών Αγώνων
Νεβέ Ντεκαλήμ

Η **Νεβέ Ντεκαλήμ** () (κυρ. «Όαση φοινίκων») ήταν ισραηλινός οικισμός και κοινότητα στο οικοδομικό τετράγωνο των οικισμών Γκους Κατίφ στη Λωρίδα της Γάζας. Ιδρύθηκε το 1983 μετά την αποχώρηση του Ισραήλ από τη χερσόνησο του Σινά. Η Νεβέ Ντεκαλήμ ήταν  περιφερειακό κέντρο για την περιοχή Γκους Κατίφ και έδρα του Περιφερειακού Συμβουλίου Χοφ Αζά. Βρισκόταν μεταξύ του παλαιστινιακού στρατοπέδου προσφύγων Χαν Γιουνίς και της Μεσογείου. Η Νεβέ Ντεκαλήμ εκκενώθηκε τον Αύγουστο του 2005 στο πλαίσιο του μονομερούς σχεδίου απεμπλοκής του Ισραήλ. Μετατράπηκε σε στρατόπεδο εκπαίδευσης από τη Χαμάς.

## Ιστορία
thumb|250px|Συναγωγή στη Νεβέ Ντεκαλήμ
Ο πληθυσμός αποτελούνταν από περίπου 520 οικογένειες (2.600 άτομα), κυρίως Ορθοδόξων Εβραίων. Ήταν ο μεγαλύτερος εβραϊκός οικισμός στη Λωρίδα της Γάζας και σημαντικό εμπορικό κέντρο για την περιοχή. Η βιομηχανική ζώνη Γκους Κατίφ βρισκόταν στη Νεβέ Ντεκαλήμ. Ο ζωολογικός κήπος Κατιφάρι έκτασης 4,5 εκταρίων φιλοξενούσε εκατοντάδες φίδια, πουλιά και άλλα ζώα.
thumb|250px|Εκκένωση εποίκων από τη Νεβέ Ντεκαλήμ, 2005
Από τη δεύτερη Ιντιφάντα μέχρι την εκκένωσή της το 2005, οι μαχητές της Γάζας εκτόξευσαν περίπου 6.000 όλμους και πυραύλους Κασσάμ εναντίον της Νεβέ Ντεκαλήμ. Τον Ιούλιο του 2005, λίγο πριν εφαρμοστεί το σχέδιο απεμπλοκής, δύο άτομα τραυματίστηκαν από πυρά όλμων.

## Παραπομπές


## Εξωτερικοί σύνδεσμοι
* 

Κατηγορία:Λωρίδα της Γάζας
Σνίμαν

Ο **Σνίμαν** (γερμανικά: Schneemann) ήταν η μασκότ των Χειμερινών Ολυμπιακών Αγώνων του 1976 που διεξήχθησαν στο Ίνσμπρουκ της Αυστρίας τον Φεβρουάριο του 1976 και η πρώτη επίσημη μασκότ στην ιστορία των Χειμερινών Ολυμπιακών Αγώνων. 

Η μασκότ ήταν ένας τιρολέζος χιονάνθρωπος με το όνομα Schneemann (σημαίνει «χιονάνθρωπος» στα γερμανικά) και στο κεφάλι έχει ένα παραδοσιακό κόκκινο καπέλο που φοριέται στην ευρύτερη περιοχή του Ίνσμπρουκ. Δημιουργήθηκε από τον Βάλτερ Ποτς και αντιπροσωπεύει τους *Αγώνες της Απλότητας*.

Η γνώμη του κοινού για τη μασκότ ήταν κάπως διχασμένη, αλλά η οικονομική και εμπορική του επιτυχία ήταν αδιαμφισβήτητη. Εκτός από τα μπλουζάκια, τα παιχνίδια και τα αναμνηστικά, ενέπνευσε πολλούς να φορούν μεγάλες στολές του χαρακτήρα και να γίνονται "ζωντανές μασκότ" σε διαφημιστικές εκδηλώσεις, γεγονός πρωτόγνωρο για την εποχή.

Ο Σνίμαν θεωρήθηκε επίσης πηγή τύχης. Η έλλειψη χιονιού στους Αγώνες του 1964 στο Ίνσμπρουκ παρέμεινε ριζωμένη στη μνήμη των διοργανωτών, που φοβόνταν για ένα παρόμοιο σενάριο και στους Αγώνες του 1976. Παρ' όλα αυτά, οι Αγώνες είχαν άφθονο χιόνι και διεξήχθησαν με απόλυτη επιτυχία.

## Παραπομπές


## Εξωτερικοί σύνδεσμοι
*
*

Κατηγορία:Χειμερινοί Ολυμπιακοί Αγώνες 1976
Κατηγορία:Μασκότ Xειμερινών Ολυμπιακών Αγώνων
Κατηγορία:Ίνσμπρουκ
Πίνακας μεταλλίων Χειμερινών Ολυμπιακών Αγώνων 1988

thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο.<br />
 Χώρες που κέρδισαν τουλάχιστον ένα χάλκινο μετάλλιο.<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους Αγώνες.
thumb|250px|Τα μετάλλια των Αγώνων.
Ο **πίνακας μεταλλίων των Χειμερινών Ολυμπιακών Αγώνων του 1988** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1988. 

Συνολικά, 1.423 αθλητές από 57 χώρες έλαβαν μέρος σε 46 αγωνίσματα των 6 αθλημάτων που πραγματοποιήθηκαν στο Κάλγκαρι του Καναδά, το διάστημα 13-28 Φεβρουαρίου 1988. Από τις 57 συμμετέχουσες χώρες, οι 17 κέρδισαν μετάλλιο στους Αγώνες, ενώ 11 από αυτές πανηγύρισαν την κατάκτηση έστω ενός χρυσού.

Η Σοβιετική Ένωση επέστρεψε στην κορυφή της κατάταξης μετά τη δεύτερη θέση το 1984, αφήνοντας πίσω της την Ανατολική Γερμανία και την Ελβετία. Σε μία επανάληψη των Αγώνων του 1976 στο Μόντρεαλ, οι Καναδοί δεν κατάφεραν ως διοργανώτρια χώρα να πανηγυρίσουν κάποια νίκη μέσα στη χώρα τους. Την ίδια μοίρα είχαν και οι Νορβηγοί αθλητές, οι οποίοι δεν κατέκτησαν χρυσό μετάλλιο σε κάποιο αγώνισμα για πρώτη -και μοναδική έως σήμερα- φορά στην ιστορία τους. 

## Πίνακας μεταλλίων
[thumb|250px|Η Ολλανδή [Ιβόν Φαν Γκένιπ κατέκτησε τρία χρυσά μετάλλια σε αγωνίσματα της παγοδρομίας ταχύτητας.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Χειμερινοί Ολυμπιακοί Αγώνες 1988 - Κάλγκαρι (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1988
1988
Πίνακας μεταλλίων Χειμερινών Ολυμπιακών Αγώνων 1992

thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο.<br />
 Χώρες που κέρδισαν τουλάχιστον ένα χάλκινο μετάλλιο.<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους Αγώνες.
Ο **πίνακας μεταλλίων των Χειμερινών Ολυμπιακών Αγώνων του 1992** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1992. 

Συνολικά, 1.801 αθλητές από 64 χώρες έλαβαν μέρος σε 57 αγωνίσματα των 6 αθλημάτων που πραγματοποιήθηκαν στο Αλμπερβίλ της Γαλλίας, το διάστημα 8-23 Φεβρουαρίου 1992. Από τις 64 συμμετέχουσες χώρες, οι 20 κέρδισαν μετάλλιο στους Αγώνες, ενώ 14 από αυτές πανηγύρισαν την κατάκτηση έστω ενός χρυσού. Σε αντίθεση με την παράδοση, τα μετάλλια εκείνων των Αγώνων ήταν κυρίως κατασκευασμένα από κρύσταλλο και όχι από μέταλλο: ο χρυσός, το ασήμι ή ο χαλκός χρησιμοποιούνταν μόνο στο περίγραμμα.

Στην πρώτη της εμφάνιση σε Ολυμπιακούς Αγώνες μετά τη Γερμανική επανένωση το 1990, η Γερμανία συγκέντρωσε τα περισσότερα χρυσά και συνολικά μετάλλια και τερμάτισε στην κορυφή του πίνακα. Στη δεύτερη θέση βρέθηκε η Ενωμένη Ομάδα, αποτελούμενη από αθλητές έξι πρώην Σοβιετικών χωρών. 

Τέσσερις χώρες κατέκτησαν τα πρώτα μετάλλια της ιστορίας τους σε Χειμερινούς Ολυμπιακούς Αγώνες: η Νότια Κορέα  , η Κίνα, το Λουξεμβούργο και η Νέα Ζηλανδία. Μάλιστα το ασημένιο μετάλλιο που κατέκτησε η Νεοζηλανδή Ανελίζ Κομπέργκερ ήταν το πρώτο μετάλλιο που κατακτά χώρα από το νότιο ημισφαίριο σε Χειμερινές Ολυμπιάδες. 

## Πίνακας μεταλλίων
[thumb|250px|Η [Λιούμποβ Γεγκόροβα της Ενωμένης Ομάδας κατέκτησε στο Αμπερβίλ τρία χρυσά και δύο ασημένια μετάλλια σε αγωνίσματα της χιονοδρομίας αντοχής.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Χειμερινοί Ολυμπιακοί Αγώνες 1992 - Αλμπερβίλ (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1992
1992
Λαμίνη

Οι πρωτεΐνες **λαμίνες** (Β και Α με ισομορφές Α/C) είναι κυρίως δομικές πρωτεΐνες για την εσωτερική πυρηνική μεμβράνη και τον πυρήνα.

Επίσης βοηθούν στην οργάνωση του DNA, στην δημιουργία του mRNA από το DNA (**transcription**) και στην **ενεργοποίηση** (έκφραση) **ορισμένων γονιδίων.** 

Επιπλέον βοηθούν στη μίτωση και τον προγραμματισμένο θάνατο του κυττάρου (απόπτωση)

Μεταλλάξεις του γονιδίου  *LMNA* (που δημιουργεί τη Λαμίνη Α/C) προκαλούν διατατική μυοκαρδιοπάθεια, μυϊκές δυστροφίες και νευροπάθειες. Μμ

Κατηγορία:Πρωτεΐνες
Μακρολίδια

**Μακρολίδια** είναι κατηγορία αντιβιοτικών, τα μέλη της οποίας χαρακτηρίζονται από την ύπαρξη λακτονικού δακτυλίου. Τα κυριότερα μακρολίδια ειναι η ερυθρομυκίνη, η αζιθρομυκίνη, η κλαριθρομυκίνη και η ροξιθρομυκίνη. Δρουν αναστέλλοντας το βακτηριακό ριβόσωμα και αρα την παραγωγή πρωτεϊνών από τον μικροοργανισμό. Η δράση τους εντοπίζεται κυρίως κατά των θετικών κατά Γκραμ βακτηρίων, όπως των πενικιλλινών, αλλά ειναι πιο αποτελεσματικές κατά του μυκοβακτηρίου της πνευμονίας και της λεγεωνέλλας.

Προκαλούν αναστολή κάθαρσης της βαρφαρίνης. 

## Παραπομπές


## Βιβλιογραφία

*
Κλοντιόν (γλύπτης)

Ο **Κλοντιόν**, ψευδώνυμο του Κλωντ Μισέλ, γεννήθηκε στις 20 Δεκεμβρίου 1738 στο Νανσύ και πέθανε στις 29 Μαρτίου 1814 στο Παρίσι, ήταν Γάλλος γλύπτης από τη Λωρραίνη εκπρόσωπος του στυλ ροκοκό.

## Βιογραφικά στοιχεία
[αριστερά|μικρογραφία|''Βακχίδα μεταφέρεται από τον Βάκχο και Φαύνο'', 1795, [Πασαντίνα (Καλιφόρνια)]]
Ο Κλοντιόν γεννήθηκε στο Νανσί της Λωρραίνης. Ο πατέρας του Τομά Μισέλ ήταν γλύπτης και η μητέρα του Αν Αντάμ ήταν αδελφή διάσημων γλυπτών. Στο Νανσί και πιθανώς στη Λιλ πέρασε τα πρώτα χρόνια της ζωής του. Το 1755 πήγε στο Παρίσι και μαθήτευσε στο εργαστήριο του θείου του Λαμπέρ-Σιγκισμπέρ Αντάμ, καθιερωμένου γλύπτη. Παρέμεινε τέσσερα χρόνια σε αυτό το εργαστήριο και μετά το θάνατο του θείου του έγινε μαθητής του Ζαν-Μπατίστ Πιγκάλ. Το 1759 πήρε το μεγάλο βραβείο γλυπτικής της Βασιλικής Ακαδημίας Ζωγραφικής και Γλυπτικής. Το 1761 πήρε το πρώτο ασημένιο μετάλλιο για μελέτες σε μοντέλα. Το 1762 πήγε στη Ρώμη, όπου η δραστηριότητά του ήταν σημαντική μεταξύ 1767 και 1771.

Στη συνέχεια επέστρεψε στο Παρίσι. Απέκτησε σημαντικούς προστάτες και τα έργα του εκτέθηκαν συχνά στο Σαλόνι. Το 1782 παντρεύτηκε την Κατρίν Φλορ Παζού, κόρη του γλύπτη Ωγκυστέν Παζού,  χώρισαν το 1794. Οι ταραχές που προκλήθηκαν από τη Γαλλική Επανάσταση τον οδήγησαν το 1792 πίσω στο Νανσί, όπου παρέμεινε μέχρι το 1798, ενώ οι δραστηριότητές του περιορίσθηκαν κυρίως στη διακόσμηση σπιτιών και στην κατασκευή μικρών αγαλματιδίων από τερακότα.

Ο Κλοντιόν είναι γνωστός για τις μυθολογικές συνθέσεις νυμφών σε τερακότα. Φιλοτέχνησε επίσης έργα μεγάλης κλίμακας.

Μεταξύ των έργων του Κλοντιόν είναι ο *Ζέφυρος και η Φλώρα*, ένα άγαλμα του Μοντεσκιέ, η *Κλεοπάτρα θνήσκουσα*, *Η μέθη του κρασιού* και ένα τζάκι που βρίσκεται στο Μουσείο Βικτωρίας και Αλβέρτου στο Λονδίνο.

Ο Κλοντιόν πέθανε στο Παρίσι στις 29 Μαρτίου 1814, την παραμονή της εισβολής στο Παρίσι των δυνάμεων του Έκτου Συνασπισμού.

## Επιλογή έργων

Αρχείο:'Poetry and Music', marble sculpture by Claude Michel, 1774-1778, National Gallery of Art, Washington, D. C.jpg|Ποίηση και Μουσική, 1774-1778, Εθνική Πινακοθήκη της Ουάσιγκτον
Αρχείο:Bacchus and a Nymph with a Child and Grapes MET ES4797.jpg|Βάκχος και Νύμφη, 1790–1800, Εθνική Πινακοθήκη της Ουάσιγκτον
Αρχείο:Clodion River Rhine Kimbell.jpg|Ο Ρήνος χωρίζοντας τα ύδατα, 1765, Φορτ Γουόρθ (Τέξας)
Αρχείο:BLW Cupid and Psyche (2).jpg|Κουπιντόν και Ψυχώ, 1797-1800, Μουσείο Βικτωρίας και Αλβέρτου στο Λονδίνο
Αρχείο:Clodion Montesquieu.jpg|Μοντεσκιέ, Λούβρο, Παρίσι
Αρχείο:'Faun Family', terracotta relief by Claude Michel, c. 1785, National Gallery of Art, Washington, D. C.jpg|Οικογένεια Φαύνων, 1785, Εθνική Πινακοθήκη της Ουάσιγκτον


## Παραπομπές
 

Κατηγορία:Γάλλοι γλύπτες
Σεισμός στην Αϊτή το 2021

Στις 14 Αυγούστου 2021, ένας ισχυρός **σεισμός έπληξε την [[Αϊτή]]** στις 8:29 το πρωί τοπική ώρα και είχε μέγεθος 7,2MW, με επίκεντρο κοντά στη Πετί-Τρου-ντε-Νιπ και εστιακός βάθος 10 χιλιόμετρα. Τουλάχιστον 2.248 άνθρωποι έχασαν τη ζωή τους ως αποτέλεσμα του σεισμού. Σύμφωνα με το Γεωλογικό Ινστιτούτο των Ηνωμένων Πολιτειών (USGS), ο σεισμός έφτασε σε επίπεδο 9 έντασης στην Τροποποιημένη Κλίμακα Mercalli . 

Σύμφωνα με τις πρώτες πληροφορίες, αρκετές εκατοντάδες άνθρωποι σκοτώθηκαν, πολλά κτίρια κατέρρευσαν ή υπέστησαν ζημιές και τα νοσοκομεία κατακλύστηκαν από την εισρροή τραυματιών.   Τα οποία επηρεάζονται ιδιαίτερα από τα τμήματα Sud, Grand'Anse και Nippes και τις πόλεις Les Cayes, Jérémie και Anse-à-Veau . Η τηλεφωνική επικοινωνία με τον Petit-Trou-de-Nippes διακόπηκε. Οι δρόμοι υπέστησαν ζημιές και ο κεντρικός δρόμος μεταξύ Les Cayes και Jérémie έγινε αδιάβατος λόγω κατολίσθησης. Μόνο μικρές ζημιές σημειώθηκαν στην πρωτεύουσα Πορτ-ο-Πρενς.  Τουλάχιστον 83.300 κτίρια υπέστησαν ζημιές ή καταστράφηκαν, με τους θάνατους να εκτιμώνται στους 1.941 . 

## Διεθνής βοήθεια
Στις 16 Αυγούστου, η κυβέρνηση της Αϊτής ζήτησε βοήθεια μέσω του μηχανισμού πολιτικής προστασίας της ΕΕ για την παροχή ιατρικών ομάδων έκτακτης ανάγκης, καθώς για τις ανάγκες υγειονομικής περίθαλψης και αποχέτευσης και άλλα είδη προστασίας.
    
Η Ευρωπαϊκή Επιτροπή αποφάσισε να δημιουργηθεί για τον σκοπό αυτό μια Ομάδα Πολιτικής Προστασίας της ΕΕ αποτελούμενη από 12 εμπειρογνώμονες διαχείρισης εκτάκτων ανάγκων καθώς και δύο αξιωματικούς ως σύνδεσμοι από το Κέντρο Συντονισμού Αντιμετώπισης Έκτακτης Ανάγκης που θα αναπτυχθεί για να υποστηρίξει τις εθνικές αρχές και να συντονίσει τη βοήθεια της ΕΕ για την αντιμετώπιση των επιπτώσεων του σεισμού. Επίσης η αποστολή θα υποστηριχθεί από μια Ομάδα Τεχνικής Βοήθειας και Υποστήριξης η οποία προέρχεται από τη Σουηδική Πολιτική Προστασία. Επιπλέον η Ευρωπαϊκή Επιτροπή ανακοίνωσε 3 εκατομμύρια ευρώ σε άμεση ανθρωπιστική χρηματοδότηση για την αντιμετώπιση της καταστροφής.
    
## Παραπομπές


2021
2021
Μεσίστια σημαία

[250px|μικρογραφία|Η [σημαία των Ηνωμένων Πολιτειών κυματίζει μεσίστια στο Τέξας]]
Ο όρος **μεσίστια σημαία** αναφέρεται σε μια σημαία που κυματίζει κάτω από την κορυφή του ιστού. Σε πολλές χώρες αυτό θεωρείται ως ένδειξη σεβασμού, πένθους ή χαιρετισμού.

Ο θεσμός ανάγεται πίσω στον 17ο αιώνα. Σύμφωνα με ορισμένες πηγές, η σημαία κατεβαίνει για να δημιουργηθεί χώρος για μια «αόρατη σημαία θανάτου» που κυματίζει από πάνω. Ωστόσο, υπάρχει διαφωνία σχετικά με το πού πρέπει να βρίσκεται μια σημαία όταν κυματίζει μεσίστια. Το πρωτόκολλο της σημαίας του Ηνωμένου Βασιλείου αναφέρει ότι η σημαία πρέπει να απέχει 2/3 από την κορυφή του ιστού. 

Σύμφωνα με τον νόμο 851/1978, η Ελληνική σημαία κυματίζει μεσίστια τη Μεγάλη Παρασκευή, ως ένδειξη πένθους για τον θάνατο του Ιησού Χριστού. Επίσης, κυματίζει μεσίστια τις ημέρες που έχει κηρυχθεί εθνικό πένθος.

## Παραπομπές


Κατηγορία:Θάνατος
Κατηγορία:Σημαίες
Αλώνια Εύβοιας

Τα **Αλώνια** είναι πεδινό χωριό στα όρια της κεντρικής με τη νότια Εύβοια, στην Περιφερειακή Ενότητα Εύβοιας**** το οποίο βρίσκεται  προς στα παράλια του Αιγαίου Πελάγους σε υψόμετρο 40 μέτρα. Απέχει 17 χλμ. Α.-ΝΑ. από το Αλιβέρι (έδρα του δήμου) και 63 χλμ. Α.-ΝΑ. από την Χαλκίδα. Στα νότιά του είναι τα Κόσκινα, δυτικά η λίμνη / υγρότοπος Δύστου ενώ στην ίδια κατεύθυνση περνάει η ΕΟ 44 (τμήμα Αλιβερίου - Καρύστου). Η παλιά τους ονομασία είναι *Γκούρθι* και έτσι αναφέρονται ως ξεχωριστός οικισμός για πρώτη φορά το 1961 να απογράφεται στην τότε κοινότητα Πετριών, ενώ μετονομάστηκαν σε Αλώνια το 1962 με το ΦΕΚ 210Α - 13/12/1962. Σύμφωνα με το πρόγραμμα ''Καλλικράτης'' μαζί με τα Κόσκινα αποτελούν την τοπική κοινότητα Κοσκίνων που υπάγεται στη δημοτική ενότητα Διστύων του Δήμου Κύμης - Αλιβερίου και σύμφωνα με την απογραφή του 2011 έχει μόνιμο πληθυσμό 92 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Δίαιτα

**Δίαιτα** ονομάζεται η πρακτική της κατανάλωσης τροφής με συγκεκριμένο τρόπο για τη μείωση, διατήρηση ή αύξηση του σωματικού βάρους ή για την πρόληψη και τη θεραπεία ασθενειών όπως ο διαβήτης και η παχυσαρκία. Η δίαιτα για απώλεια βάρους συνιστάται σε άτομα με προβλήματα υγείας που σχετίζονται με το βάρος. Το αποτέλεσμα μιας δίαιτας ποικίλει σημαντικά ανάλογα με το άτομο.

Η πρώτη δημοφιλής δίαιτα ονομάστηκε "Μπάντινγκ", πήρε το όνομά της από τον Ουίλιαμ Μπάντινγκ. Στο σύγγραμμα του τι 1863, *Letter on Corpulence, Adressed to the Public*, περιέγραψε τις λεπτομέρειες δίαιτας χαμηλών υδατανθράκων και χαμηλών θερμίδων που οδήγησε στη δραματική απώλεια βάρους του.

Έρευνα διαπίστωσε ότι σχεδόν οι μισοί Αμερικανοί ενήλικοι προσπαθούν να χάσουν το βάρος τους μέσω δίαιτας.

## Δείτε επίσης

* Ως Δίαιτα είναι γνωστά και κάποια κοινοβούλια χωρών, π.χ. της Ιαπωνίας.

## Παραπομπές


Κατηγορία:Δίαιτες
Κατηγορία:Παχυσαρκία
Δασικές πυρκαγιές στην Αλγερία το 2021

Οι **δασικές πυρκαγιές** που σημειώθηκαν στην Αλγερία από τις 9 Αυγούστου 2021 και μετά, είχαν σαν αποτέλεσμα να πεθάνουν 69 άνθρωποι, συμπεριλαμβανομένων 41 πολιτών και 28 στρατιωτών οι οποίοι έχασαν την ζωή τους αφού εγκλωβίστηκαν στις πυρκαγιές κατά τη διάρκεια των επιχειρήσεων διάσωσης. Ο πρόεδρος της χώρας Αμπντελματζίντ Τεμπούν κήρυξε τριήμερο εθνικό πένθος για τα θύματα.

## Ιστορικό
Στις 9 Αυγούστου 2021, πολλές πυρκαγιές που σημειώθηκαν στην περιοχή της Καβυλίας και σε άλλες περιοχές ανάγκασαν τις αρχές της Αλγερίας να στείλουν στρατιώτες για να βοηθήσουν τους πολίτες στην κατάσβεση των πυρκαγιών και τις εκκενώσεις.

Στις 10 Αυγούστου 2021, πολλαπλές πυρκαγιές έκαψαν μεσογειακά δέντρα, καταστρέφοντας ελαιόδεντρα και σκοτώνοντας βοοειδή και πουλερικά. Πολλά απομακρυσμένα χωριά έχουν πολύ περιορισμένο νερό. Μερικοί χωρικοί τράπηκαν σε φυγή, ενώ άλλοι προσπάθησαν να συγκρατήσουν τις φωτιές οι ίδιοι, χρησιμοποιώντας κουβάδες, κλαδιά και στοιχειώδη εργαλεία.

## Αιτίες
Σύμφωνα με τις αρχές οι αιτίες για τις πυρκαγιές θεωρούνται οι οργανωμένοι εμπρησμοί καθώς και οι υψηλές θερμοκρασίες, οι οποίες οδήγησαν σε ένα παρατεταμένο καύσωνα που σάρωσε τη Βόρεια Αφρική, σε συνδυασμό με τους ισχυρούς ανέμους και τις συνθήκες ξηρασίας.

## Δολοφονία του Τζαμάλ μπιν Ισμαήλ
Λίγες ημέρες μετά την εμφάνιση των πυρκαγιών στη επαρχία Τιζί Ουζού, τα τοπικά μέσα ενημέρωσης ανέφεραν τον άγριο θάνατο ενός καλλιτέχνη και κοινωνικού ακτιβιστή που ονομάζεται Τζαμάλ μπιν Ισμαήλ, ο οποίος δέχθηκε επίθεση από μια ομάδα ανθρώπων που του έβαλαν φωτιά. Αυτός ο όχλος ισχυρίστηκε ότι πίστευαν ότι αυτός "ξεκίνησε την (άγρια) φωτιά".

## Διεθνής βοήθεια
Σε μια προσπάθεια να ελεγχούν οι δασικές πυρκαγιές, η κυβέρνηση της Αλγερίας απευθύνθηκε στην Ευρωπαϊκή Ένωση για την παροχή βοήθειας, η οποία και συμφώνησε τελικά να στειλει δύο αμφίβια αεροσκάφη τύπου Canadair για να βοηθήσουν στην καταπολέμηση των πυρκαγιών στην Αλγερία. Επίσης η Ισπανία και η Ελβετία δέχθηκαν να στείλουν τρία επιπλέον Canadair, τα οποία αναμένονταν να φτάσουν στις 14 Αυγούστου.

## Παραπομπές


Κατηγορία:Πυρκαγιές
Άγιοι Απόστολοι Μετοχίου Διρφύων Εύβοιας

Οι **Άγιοι Απόστολοι** Μετοχίου ή Διρφύων είναι ημιορεινό χωριό της κεντρικής Εύβοιας στην Περιφερειακή Ενότητα Εύβοιας.

## Γεωγραφικά στοιχεία
Οι Άγιοι Απόστολοι βρίσκονται προς τα παράλια του Αιγαίου πελάγους και είναι κτισμένοι σε υψόμετρο 300 μέτρα στις ανατολικούς πρόποδες του όρους Δίρφυ σε περιοχή κατάφυτη από βελανιδιές και καστανιές. Απέχουν 56 χλμ. ΒΔ. από το Αλιβέρι (έδρα του δήμου - μέσω Κονίστρες), 25 χλμ. Δ. από την Κύμη και 58 χλμ. ΒΑ. από τη Χαλκίδα. Ανατολικά του χωριού, σε οδηγική απόσταση περίπου 1,5 χλμ. και ενώ παρεμβάλλεται μικρός χείμαρρος είναι το Μετόχι. 

Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην τότε κοινότητα Μετοχίου Διρφύων. Σύμφωνα με το πρόγραμμα ''Καλλικράτης'' μαζί με το Μετόχι, την Παραλία Μετοχίου και τα Κούτρουλα αποτελούν την τοπική κοινότητα Μετοχίου Διρφύων που υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 122 κατοίκους.

## Σημείωση
Στον ίδιο δήμο υπάρχει ο συνώνυμος παραθαλάσσιος οικισμός Άγιοι Απόστολοι Πετριών.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Γιόχαν Μπάγερ

[μικρογραφία| Ο αστερισμός [Ωρίων (αστερισμός)|του Ωρίωνα στην *Ουρανομετρία* του Μπάγερ]]
Ο **Γιόχαν Μπάγερ** *(Johann Bayer,* 1572 &#x2013; 7 Μαρτίου 1625) ήταν Γερμανός δικηγόρος και ουρανογράφος (χαρτογράφος του ουρανού ). Γεννήθηκε στο Ράιν της Κάτω Βαυαρίας, το 1572. Στα είκοσι, το 1592, άρχισε τη μελέτη του για τη φιλοσοφία και τη νομική στο Πανεπιστήμιο του Ίνγκολσταντ, έπειτα από την οποία μετακόμισε στο Άουγκσμπουργκ για να ξεκινήσει την εργασία του ως δικηγόρος, και έγινε νομικός σύμβουλος του δημοτικού συμβουλίου το 1612.

Ο Μπάγερ είχε πολλά ενδιαφέροντα εκτός της εργασίας του, συμπεριλαμβανομένης της αρχαιολογίας και των μαθηματικών. Ωστόσο, είναι κυρίως γνωστός για το έργο του στην αστρονομία, ιδιαίτερα για το έργο του σχετικά με τον προσδιορισμό των θέσεων που έχουν τα αντικείμενα στην ουράνια σφαίρα. Παρέμεινε άγαμος και πέθανε το 1625. 

Ο αστρικός άτλας του Μπάγερ *[[Ουρανομετρία|Uranometria Omnium Asterismorum]]* ("Ουρανομετρία όλων των αστερισμών") δημοσιεύτηκε για πρώτη φορά το 1603 στο Άουγκσμπουργκ και ήταν αφιερωμένος σε δύο εξέχοντες ντόπιους πολίτες.  Αυτός ήταν ο πρώτος άτλαντας που κάλυψε ολόκληρη την ουράνια σφαίρα .  Βασίστηκε στο έργο του Τύχο Μπράχε και πιθανότατα να έχει δανειστεί στοιχεία από τον αστρικό άτλαντα του 1540 του Αλεσσάντρο Πικκολόμινι*, De le stelle fisse* ("Των σταθεροποιημένων αστεριών"), αν και ο χάρτης του Μπάγερ περιελάμβανε 1.000 αστέρια περισσότερα από το χάρτη του Πικολομίνι. Η *Uranometria* εισήγαγε ένα νέο σύστημα ονομασίας για τα αστέρια, που έγινε γνωστό ως ονοματοδοσία Μπάγερ. Ο άτλαντας του Μπάγερ περιελάμβανε δώδεκα νέους αστερισμούς που εφευρέθηκαν λίγα χρόνια νωρίτερα για να γεμίσουν τον απώτερο νότο του νυχτερινού ουρανού, που ήταν άγνωστος στην αρχαία Ελλάδα και τη Ρώμη.  

Ο κρατήρας Μπάγερ στη Σελήνη πήρε το όνομά του.

## Έργα
* 

## Παραπομπές


## Εξωτερικοί σύνδεσμοι

* Πλήρες ψηφιακό φαξ, Βιβλιοθήκη Linda Hall

Κατηγορία:Γερμανοί αστρονόμοι
Ντάνιελ Ρισχ

Ο **Ντάνιελ Ρις** (γεννημένος στις 5 Μαρτίου 1978) είναι πολιτικός του Λιχτενστάιν και πρωθυπουργός του Λιχτενστάιν από το 2021 έως το 2025. Διετέλεσε προηγουμένως αντιπρόεδρος της κυβέρνησης και υπουργός Υποδομών, Οικονομικών Υποθέσεων και Αθλητισμού από το 2017 έως το 2021, στην κυβέρνηση του Άντριαν Χάσλερ.

## Πρώιμη καριέρα
Ο Ρις ολοκλήρωσε προηγουμένως το σχολείο δευτεροβάθμιας εκπαίδευσης του Λίχτενσταϊν στη Βαντούζ από το 1990 έως το 1998 και έλαβε επαγγελματικό απολυτήριο. Αργότερα σπούδασε διοίκηση επιχειρήσεων στα ελβετικά πανεπιστήμια του Αγίου Γάλλου και της Ζυρίχης, καθώς και στο Πανεπιστήμιο Ludwig-Maximilian στο Μόναχο από το 1999 έως το 2003. Αποφοίτησε με πτυχίο στα οικονομικά (lic. Oec. Publ.) από το Πανεπιστήμιο της Ζυρίχης.

Ξεκίνησε στη συνέχεια διδακτορικές σπουδές στην πληροφορική επιχειρήσεων στο Πανεπιστήμιο του Φράιμπουργκ το 2004 και από το 2006 έως το 2007 ήταν επισκέπτης μελετητής στο Πανεπιστήμιο της Μελβούρνης, στο πλαίσιο μιας ερευνητικής διαμονής. Κατά τη διάρκεια αυτής της περιόδου, εργάστηκε επίσης ως λέκτορας στο Πανεπιστήμιο Εφαρμοσμένων Επιστημών της Βορειοδυτικής Ελβετίας. Ολοκλήρωσε τις σπουδές του στο Φράιμπουργκ το 2007 και έλαβε διδακτορικό στα οικονομικά (dr. Rer. Pol. ).

Από το 2007 ήταν υπεύθυνος Έργου, επικεφαλής πωλήσεων και διευθυντής μάρκετινγκ στην Unic AG, εταιρεία συμβούλων επιχειρήσεων ηλεκτρονικού εμπορίου, στη Ζυρίχη και τη Βέρνη. Από το 2015 μέχρι την είσοδό του στην κυβέρνηση το 2017, εργάστηκε ως Chief Marketing Officer στη *Liechtensteinische Post*.

Από το 2015 έως το 2017, ήταν μέλος του διοικητικού συμβουλίου σε ένα φόρουμ του Λίχτενσταϊν για την τεχνολογία πληροφοριών και επικοινωνιών (IKT Forum Liechtenstein).

## Πολιτική καριέρα
Από το 2016 ο Ρις είναι μέλος του προεδρείου της φιλελεύθερης-συντηρητικής Πατριωτικής Ένωσης (VU). Μετά τις γενικές εκλογές του Λιχτενστάιν το 2017, προτάθηκε ως αντιπρόεδρος της κυβέρνησης σε μια κυβέρνηση συνασπισμού με το εθνικό-συντηρητικό Κόμμα Προοδευτικών Πολιτών (FBP). Ως αντιπρόεδρος της κυβέρνησης, διετέλεσε επίσης υπουργός Υποδομών, Οικονομικών Υποθέσεων και Αθλητισμού. Έγινε τελικά πρωθυπουργός μετά τις γενικές εκλογές του 2021, επικεφαλής μιας νέας κυβέρνησης συνασπισμού με την Σαμπίνε Μονάουνι του FBP.

## Προσωπική ζωή
Από το 2009, ο Ρις είναι μέλος της Ιδρυτικής Επιτροπής, της Οργανωτικής Επιτροπής και του Φορέα Παροχής του FL1. Φεστιβάλ LIFE στο Σάαν. Είναι παντρεμένος με την Γιάσμιν Σέντλερ (γεννήθηκε στις 20 Οκτωβρίου 1974) και έχει δύο παιδιά.

## Παραπομπές


## Εξωτερικοί σύνδεσμοι

* Ο Daniel Risch  στην επίσημη ιστοσελίδα της κυβέρνησης του Λιχτενστάιν.

Κατηγορία:Απόφοιτοι του Πανεπιστημίου του Μονάχου
Κατηγορία:Πρωθυπουργοί του Λίχτενσταϊν
Πίνακας μεταλλίων Χειμερινών Ολυμπιακών Αγώνων 1994

thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο.<br />
 Χώρες που κέρδισαν τουλάχιστον ένα χάλκινο μετάλλιο.<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους Αγώνες.
Ο **πίνακας μεταλλίων των Χειμερινών Ολυμπιακών Αγώνων του 1994** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1994. Αυτοί ήταν οι μόνοι Χειμερινοί Ολυμπιακοί Αγώνες που πραγματοποιήθηκαν δύο χρόνια (και όχι τέσσερα) μετά τους προηγούμενους.

Συνολικά, 1.737 αθλητές από 67 χώρες έλαβαν μέρος σε 61 αγωνίσματα των 6 αθλημάτων που πραγματοποιήθηκαν στο Λίλεχαμερ της Νορβηγίας, το διάστημα 12-27 Φεβρουαρίου 1994. Από τις 67 συμμετέχουσες χώρες, οι 22 κέρδισαν μετάλλιο στους Αγώνες, ενώ 14 από αυτές πανηγύρισαν την κατάκτηση έστω ενός χρυσού. Συνεχίζοντας την αντίθεση με την παράδοση από το 1992, τα μετάλλια ήταν κυρίως κατασκευασμένα από γρανίτη και όχι από μέταλλο. Ο χρυσός, το ασήμι ή ο χαλκός χρησιμοποιήθηκαν μόνο στο περίγραμμα, στους Ολυμπιακούς κύκλους και στο εικονόγραμμα του αθλήματος το οποίο αφορούσε το μετάλλιο.

Την επιτυχημένη πορεία των Σοβιετικών κατά τις τελευταίες δεκαετίες συνέχισε η Ρωσία, στην πρώτη της εμφάνιση σε Χειμερινές Ολυμπιάδες μετά τη διάλυση της Σοβιετικής Ένωσης. Στη δεύτερη θέση τερμάτισαν οι διοργανωτές Νορβηγοί, που είχαν όμως τα περισσότερα μετάλλια στο σύνολο, ενώ οι Γερμανοί ήταν τρίτοι στην κατάταξη και δεύτεροι στο σύνολο.

Έξι χώρες κατέκτησαν τα πρώτα μετάλλια της ιστορίας τους σε Χειμερινούς Ολυμπιακούς Αγώνες: Καζακστάν, Λευκορωσία, Ουζμπεκιστάν, Ουκρανία, Σλοβενία και Αυστραλία, με τις τέσσερις πρώτες να συμμετέχουν για πρώτη φορά ως ανεξάρτητα κράτη.

## Πίνακας μεταλλίων
[thumb|350px|Ο Νορβηγός [Μπιόρν Ντέλι κατέκτησε στο Λίλεχαμερ δύο χρυσά και δύο ασημένια μετάλλια σε αγωνίσματα της χιονοδρομίας αντοχής.]]
[thumb|350px|Η [Μπόνι Μπλερ από τις Ηνωμένες Πολιτείες κατέκτησε δύο χρυσά μετάλλια σε αγωνίσματα της παγοδρομίας ταχύτητας.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Χειμερινοί Ολυμπιακοί Αγώνες 1994 - Λίλεχαμερ (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1994
1994
Πίνακας μεταλλίων Χειμερινών Ολυμπιακών Αγώνων 1998

thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο.<br />
 Χώρες που κέρδισαν τουλάχιστον ένα χάλκινο μετάλλιο.<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους Αγώνες.
thumb|300px|Τα μετάλλια των Αγώνων.
Ο **πίνακας μεταλλίων των Χειμερινών Ολυμπιακών Αγώνων του 1998** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1998.

Συνολικά, 2.176 αθλητές από 72 χώρες έλαβαν μέρος σε 68 αγωνίσματα των 7 αθλημάτων που πραγματοποιήθηκαν στο Ναγκάνο της Ιαπωνίας, το διάστημα 7-22 Φεβρουαρίου 1998. Από τις 72 συμμετέχουσες χώρες, οι 24 κέρδισαν μετάλλιο στους Αγώνες, ενώ 15 από αυτές πανηγύρισαν την κατάκτηση έστω ενός χρυσού.

Η Γερμανία επέστρεψε στην κορυφή της κατάταξης μετά το 1992, έχοντας τα περισσότερα χρυσά αλλά και συνολικά μετάλλια. Στη δεύτερη θέση βρέθηκαν οι Νορβηγοί και στην τρίτη οι Ρώσοι. Η Δανία κατέκτησε το πρώτο -και μοναδικό έως σήμερα- μετάλλιο της σε Χειμερινούς Ολυμπιακούς Αγώνες, ενώ Βουλγαρία και Τσεχία πανηγύρισαν τα πρώτα τους χρυσά.

## Πίνακας μεταλλίων
[thumb|300px|Η Ρωσίδα [Λαρίσα Λαζούτινα κατέκτησε στο Ναγκάνο τρία χρυσά, ένα ασημένιο και ένα χάλκινο μετάλλιο σε αγωνίσματα της χιονοδρομίας αντοχής.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Χειμερινοί Ολυμπιακοί Αγώνες 1998 - Ναγκάνο (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1998
1998
Κατάλογος αρχηγών κυβέρνησης του Λίχτενσταϊν

Ακολουθεί ένας **κατάλογος με τους αρχηγούς κυβέρνησης (''Regierungschef'') του [[Λίχτενσταϊν]]**. Ο θεσμός δημιουργήθηκε το 1921 και πρώτος που υπηρέτησε στο αξίωμα ήταν ο Γιόζεφ Όσπελτ.

Σημερινή αρχηγός κυβέρνησης και πρώτη γυναίκα στο αξίωμα είναι η Μπριγκίτε Χάας από τις 10 Απριλίου 2025.

## Αρχηγός κυβέρνησης
### Επαρχιακός διοικητής (1861–1921)
Ο  (σημαίνει: επαρχιακός διοικητής) ήταν ο τίτλος που είχε ο αρχηγός της κυβέρνησης από το 1861 ως το 1921.

### Πρωθυπουργός (1921-σήμερα)
Ο τίτλος  (στην κυριολεξία: αρχηγός κυβέρνησης) διατηρείται μέχρι σήμερα και αφορά τον επικεφαλής της κυβέρνησης.

## Αναπληρωτής αρχηγός κυβέρνησης

## Παραπομπές


## Εξωτερικοί σύνδεσμοι
*World Statesmen – Liechtenstein

*
Πίνακας μεταλλίων Χειμερινών Ολυμπιακών Αγώνων 1924

thumb|200px|Μετάλλια των Αγώνων.
Ο **πίνακας μεταλλίων των Χειμερινών Ολυμπιακών Αγώνων του 1924** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1924, τους πρώτους επίσημους Χειμερινούς Ολυμπιακούς Αγώνες της ιστορίας. 

Συνολικά, 258 αθλητές από 16 χώρες έλαβαν μέρος σε 16 αγωνίσματα των 6 αθλημάτων που πραγματοποιήθηκαν στο Σαμονί της Γαλλίας, το διάστημα 25 Ιανουαρίου - 5 Φεβρουαρίου 1924. Από τις 16 συμμετέχουσες χώρες, οι 10 κέρδισαν μετάλλιο στους Αγώνες, ενώ 8 από αυτές πανηγύρισαν την κατάκτηση έστω ενός χρυσού. 

Στην κορυφή της κατάταξης βρέθηκε η Νορβηγία, στη δεύτερη θέση η Φινλανδία και στην τρίτη η Αυστρία.

Δύο χάλκινα μετάλλια δόθηκαν στα 500 μέτρα της παγοδρομίας ταχύτητας, ως αποτέλεσμα ισοπαλιών στην τρίτη θέση.

## Πίνακας μεταλλίων
[thumb|200px|Ο Φινλανδός [Κλας Τούνμπεργκ κατέκτησε 3 χρυσά, 1 ασημένιο και 1 χάλκινο μετάλλιο σε αγωνίσματα της παγοδρομίας ταχύτητας.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Χειμερινοί Ολυμπιακοί Αγώνες 1924 - Σαμονί (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1924
1924
Κούτουρλα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.936333,
          38.640839
        ]
      }
    }
  ]
}

Τα **Κούτουρλα** είναι ημιορεινό χωριό της κεντρικής Εύβοιας στην Περιφερειακή Ενότητα Εύβοιας.

## Γεωγραφικά στοιχεία
Τα Κούτουρλα βρίσκονται προς τα παράλια του Αιγαίου πελάγους και είναι κτισμένα στις ανατολικές πλαγιές του όρους Δίρφυ σε υψόμετρο 446 μέτρα. Απέχουν 60 χλμ. Β.-ΒΔ. από το Αλιβέρι (έδρα του δήμου - μέσω Κονίστρων), 28 χλμ. Δ. από την Κύμη και 54 χλμ. ΒΑ. από τη Χαλκίδα. Η γύρω από το χωριό περιοχή είναι κατάφυτη από καστανιές, καρυδιές και κερασιές, τα σπίτια του (κυρίως πλινθόκτιστα με κεραμίδια) ανάμεσα σε κερασιές με θέα στα νότια τις απότομες πλαγιές του Ξεροβουνίου. Σε απόσταση 8 χλμ. βορειοδυτικά είναι η παραλία Χιλιαδού ενώ 7 χλμ. βορειοανατολικά η παραλία Μετοχίου.

Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε κοινότητα δήμο Διρφύων. Σύμφωνα με το πρόγραμμα ''Καλλικράτης'' μαζί με το Μετόχι, την Παραλία Μετοχίου και τους Αγίους Αποστόλους αποτελούν την τοπική κοινότητα Μετοχίου Διρφύων που υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 38 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Μαντλέν Μπεζάρ

Η **Μαντλέν Μπεζάρ** (γαλλικά: Madeleine Béjart) (8 Ιανουαρίου 1618-17 Φεβρουαρίου 1672), ήταν Γαλλίδα ηθοποιός του θεάτρου του 17ου αιώνα, διάσημη για την ομορφιά της, την υποκριτική της  τέχνη και την προσωπικότητά της ως ανεξάρτητη γυναίκα. Το 1643, μαζί με τον Μολιέρο, του οποίου ήταν σύντροφος, συγκρότησαν θίασο, το *Ένδοξο θέατρο.* Έπαιζε ή και σκηνοθετούσε τα έργα του Μολιέρου και δημιούργησε μερικούς από τους κύριους γυναικείους ρόλους στις κωμωδίες του.

## Βιογραφικά στοιχεία
Ανήκε στην οικογένεια Μπεζάρ, μια διάσημη θεατρική οικογένεια στη Γαλλία του 17ου αιώνα. Ήταν το δεύτερο παιδί του Ζοζέφ και της Μαρί-Εβρ Μπεζάρ. Έκανε το ντεμπούτο της με τον μεγαλύτερο αδελφό της Ζοζέφ στο *Θέατρο του Μαραί* και στις επαρχίες στα τέλη της δεκαετίας του 1630.  Από πολύ μικρή ηλικία, σύχναζε σε κοινωνικούς και λογοτεχνικούς κύκλους. Για δύο χρόνια, είχε ερωτική σχέση με τον Εσπρί ντε Ρεμόν, ιππότη της Μόντενα και επιμελητή υποθέσεων του Γκαστόν της Ορλεάνης, από τον οποίο απέκτησε εκτός γάμου μια κόρη το 1638 και, πιθανόν, ένα δεύτερο παιδί το 1641, το οποίο θεωρείται ότι ήταν η Αρμάντ Μπεζάρ, αν και τα επίσημα έγγραφα την αναφέρουν ως αδελφή της.
[αριστερά|μικρογραφία|Η Μαντλέν Μπεζάρ και ο [Μολιέρος στον Θ*άνατο του Πομπήιου* του Κορνέιγ, Νικολά Μινιάρ, 1658]]
Το 1643 ίδρυσε, μαζί με τον Μολιέρο, τον βραχύβιο θίασο *Ένδοξο Θέατρο*, του οποίου ήταν συν-διευθύντρια. Μετά την αποτυχία του θιάσου στο Παρίσι και τα συσσωρευμένα χρέη, γύρω στα τέλη του 1645 άρχισαν περιοδείες στην επαρχία με άλλους θιάσους για τα επόμενα 13 χρόνια πριν επιστρέψουν στο Παρίσι το 1658, όπου γνώρισαν την επιτυχία και την προστασία του βασιλιά Λουδοβίκου ΙΔ΄. Πετυχημένη ηθοποιός πλέον, η Μαντλέν Μπεζάρ ήξερε πώς να διαχειρίζεται και να συμβάλλει στην ομαλή λειτουργία του νέου θιάσου του Μολιέρου.

Παρόλο που είχε ελεύθερη επιλογή ρόλου στη διανομή των θεατρικών έργων που έγραφε ο Μολιέρος, σταδιακά κινήθηκε προς δευτερεύοντες ρόλους ως υπηρέτρια, όπως η Ντορίν στον Ταρτούφο ή ως ραδιούργα γυναίκα, όπως η Φροσίν στον Φιλάργυρο, αφήνοντας τους πρωταγωνιστικούς ρόλους στην όμορφη Μαρκησία Ντυ Παρκ ή στην Αρμάντ Μπεζάρ, τη νεαρή αδελφή της (ή κόρη της σύμφωνα με άλλες πηγές), η οποία αργότερα έγινε αντίζηλος στη σχέση της με τον Μολιέρο και το 1662 τον παντρεύτηκε. Αυτός ο γάμος δεν φαίνεται να τερμάτισε τη σχέση της με τον Μολιέρο.

Η Μαντλέν Μπεζάρ πέθανε στις 17 Φεβρουαρίου 1672 σε ηλικία 54 ετών.

## Αναφορές
Ένας σύγχρονος, ο Ζωρζ ντε Σκυντερί, άφησε αυτό το εγκωμιαστικό πορτρέτο της:«Ήταν όμορφη, ήταν ευγενική, ήταν πολύ έξυπνη, τραγουδούσε και χόρευε καλά, έπαιζε όλα τα είδη οργάνων, έγραφε πολύ όμορφα σε στίχους και πεζογραφία και η συνομιλία μαζί της ήταν πολύ διασκεδαστική. Ήταν επίσης μια από τις καλύτερες ηθοποιούς του αιώνα και η υποκριτική της είχε τόση γοητεία που πραγματικά ενέπνεε όλο το υποκριτικό πάθος των έργων που έπαιζε στο Θέατρο».

## Παραπομπές


## Εξωτερικοί σύνδεσμοι
* 

Κατηγορία:Γαλλίδες ηθοποιοί θεάτρου
Πρινιάς Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.031111,
          38.433611
        ]
      }
    }
  ]
}
Ο **Πρινιάς** είναι μικρό πεδινό χωριό στα νότια της κεντρικής Εύβοιας και την Περιφερειακή Ενότητα Εύβοιας με υψόμετρο 44 μέτρα. Βρίσκεται σε απόσταση περίπου 4 χλμ. Β. από το Αλιβέρι και 46 χλμ. Α.-ΝΑ. από τη Χαλκίδα. Αναφέρεται επίσημα για πρώτη φορά το 1920 να προσαρτάται στην τότε κοινότητα Αγίου Λουκά με την ονομασία *Μπρινιάς*, η οποία διορθώθηκε το 1940 σε Πρινιάς. Σύμφωνα με το πρόγραμμα ''Καλλικράτης'' μαζί με τον Άγιο Λουκά και τους Παραμερίτες αποτελούν τη δημοτική κοινότητα Αγίου Λουκά που υπάγεται στη δημοτική ενότητα Ταμυνέων του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 13 κατοίκους.

## Σημείωση
Στην Εύβοια και το δήμο Καρύστου υπάρχει ο οικισμός η Πρινιά.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου